Prof. dr sc. med. Živorad M. Maličević rođen je 09. 09. 1952. godine u Čelincu (BiH). Osnovnu školu i gimnaziju završio je u Beogradu, gde je 1971. godine upisao Medicinski fakultet i diplomirao 1976 godine.

Kao oficir više godina radio je u Garnizonu Sombor, a početkom 1986 godine započeo je specijalizaciju iz kliničke fiziologije u Vojnomedicinskoj akademiji u Beogradu. Po sticanju specijalističkog zvanja ostaje na Institutu za medicinska istraživanja VMA gde nastavlja da se bavi naučno-istraživačkim radom.

Uz svakodnevni istraživački i rukovodeći rad dr Živorad Maličević je bio angažovan na izvođenju poslediplomske specijalističke nastave iz fiziologije, metodologije NIR-a i statistike. Kao mentor i ko-mentor učestvovao je u izradi više desetina magisterijuma i doktorata. Bio je šefa Katedre kliničke fiziologije i imunologije VMA. 2002 godine izabran je u zvanje vanrednog , a 2006. godine i redovnog profesora kliničke fiziologije. Po penzionisanju prof. dr Živorad Maličević 2007. postaje redovni profesor fiziologije na Farmaceutskom fakultetu u Novom Sadu i Panevropskom univerzitetu Apeiron u Banjoj Luci gde i dalje svoja znanja iz fiziologije, patološke fiziologije, nuklearne medicine i neuronauka predaje studentima.

Kao autor i koautor objavio je preko 110 naučnih i stručnih radova većim delom u domaćim i internacionalnim časopisim sa recenzijom. Uz naučno-istraživački rad i nastavnu delatnost bavi se publicističkim radom. Kao autor i koautor objavio je 7 knjige i 2 monografije, a učestvovao je u pisanju više knjiga u kojima je napisao preko 25 članaka i poglavlja. Do sada je dr Živorad Maličeviću sa preko 120 radova iz oblasti ekperimentalne i kliničke neurofiziologije, biohemije, primenjene fiziologije i reumatologije učestvovao na preko pedeset domaćih i inostranih kongresa i simpozijuma. Živorad Maličević je više puta nagrađivan za publicističku delatnost, nosilac je Pančićeve medalje za nauku, a SLD mu je 1999. godine dodelilo zahvalnicu.